open-index/open-wikipedia-markdown huggingface dataset:
איש הכלב (סרט)

**איש הכלב** (באנגלית: **Dog Man**) הוא סרט קומדיית אקשן מונפש אמריקאי בהפקת דרימוורקס הנפשה וביומו של פיטר הייסטינגס, המבוסס על סדרת רומנים גרפיים לילדים באותו השם של דאב פילקי. זהו סרט ספין-אוף וסיפור בתוך סיפור של "קפטן תחתונים: הסרט" משנת 2017 והסרט השני בזיכיון "קפטן תחתונים". בסרט מככבים הקולות של פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס.

הסרט הוכרז בדצמבר 2020, כאשר נודע שהייסטינגס אמור לביים אותו לאחר ניסיונו עם יצירותיו של פילקי מתוך *[[הרפתקאותיו המדהימות של קפטן תחתונים]]* (2018–2020). קארן פוסטר הצטרפה כמפיקה בינואר 2024.

הסרט יצא לאקרנים בקולנוע בארצות הברית ב-31 בינואר 2025 בהפצת סרטי יוניברסל.

## תקציר העלילה
	
"איש הכלב" הוא סיפור שיצרו ג'ורג' והרולד, גיבורי "קפטן תחתונים", והם המספרים בעלילת הסרט.

בסיפורם, ראשית העלילה במאבקם של השוטר נייט וכלבו גרגר בפיטי החתול המרושע. כאשר פיטי פוצע את נייט וגרג, הם עוברים ניתוח שהופך אותם ל"איש הכלב" – שמתגלה כשוטר־על בכל הנוגע להתמודדות עם המזימות של פיטי. פיטי יוזם מזימות נוספות, ומשתף פעולה עם רשעים נוספים, ובין היתר מנסה לשכפל את עצמו, מה שמביא בטעות ליצירת פיטי הקטן, שמנסה להשפיע לטובה גם על איש הכלב וגם על פיטי עצמו.

## מדבבים
* פיט דייווידסון/יובל בינדר בתור פיטי, חתול שהוא האויב המושבע של איש הכלב.
* פז פרל בתור ג׳ורג׳ בירד מהסדרה קפטן תחתונים. במהלך הסרט ג׳ורג והרולד מדבבים לעברית כותרות ושלטים שכתובים באנגלית
* ליל רל האורי בתור המפקד, מפקד המשטרה של התחנה שבה עובד איש הכלב.
* איילה פישר/דקלה הדר בתור שרה אסון, כתבת.
* פופי ליו בתפקיד באטלר, עוזרו של פיטי.
* סטיבן רוט בתור סבא, אביו של פיטי.
* בילי בויד בתור שיימוס, הצלם של שרה.
* ריקי ג'רווייס בתור פליפי הדג, דג טלקינטי.

כמו כן, צפויים לדבב בסרט, לארן ניומן, לונל, מליסה ויסניור, צ'רי אוטרי, קייט מיקוצ'י, מגי וילר, פירס באנטינג, מקס קוך ורחנומה פנתקי. 

## הפקה
ב-9 בדצמבר 2020, דרימוורקס הנפשה הכריזה כי סרט המבוסס על סדרת הרומן הגרפי ספין-אוף של הסרט "קפטן תחתונים" בשם "איש הכלב" נמצא בפיתוח, כאשר פיטר הייסטינגס צמוד לביים לאחר התנסותו עם יצירותיו של דב פילקי מתוך "הרפתקאותיו המדהימות של קפטן תחתונים" (2018–2020). ב-29 בינואר 2024, לאחר ההכרזה על תאריך היציאה, דרימוורקס הודיעה כי קארן פוסטר תשמש כמפיקה.

ב-17 בספטמבר 2024, עם יציאת הטריילר הראשון, פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס הוכרזו כחלק מהמדבבים של הסרט.

## פרסים ומועמדויות

## קישורים חיצוניים

* 

* 

## הערות שוליים

קטגוריה:סרטי אולפני יוניברסל
קטגוריה:סרטי אנימציה של אולפני יוניברסל
קטגוריה:דרימוורקס הנפשה: סרטים
קטגוריה:סרטים אמריקאיים משנת 2025
קטגוריה:סרטי הנפשה אמריקאיים
קטגוריה:סרטים על כלבים
קטגוריה:סרטים מבוססי ספרים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי אנימציה ממוחשבת
גברים עם כבוד

**גברים עם כבוד** (באנגלית: **Men of Honor**) הוא סרט דרמה ביוגרפית משנת 2000 בבימויו של ג'ורג' טילמן ג'וניור, בכיכובם של קובה גודינג ג'וניור ורוברט דה נירו. הסרט מספר את סיפורו של קארל בראשיר, הצוללן האפרו-אמריקאי הראשון בצי ארצות הברית, ואת מאבקו להצליח למרות הגזענות והקשיים הרבים שעמדו בפניו.

## עלילה
הסרט עוקב אחר קרל ברשיר (קובה גודינג ג'וניור), שמתגייס לחיל הים ומחליט להפוך לצוללן ראשי, תפקיד שרק לבנים החזיקו עד כה. ברשיר מתמודד עם גזענות ועם מפקדו הקשוח, בילי סנדיי (רוברט דה נירו), שמאמין שהוא לא יצליח לעמוד במשימה. במהלך הסרט, ברשיר מוכיח את עצמו ומתגבר על קשיים פיזיים ונפשיים עצומים, כולל פציעה קשה המאיימת על הקריירה שלו.

## צוות השחקנים
* **[[קובה גודינג ג'וניור]]** בתפקיד קרל ברשיר
* **[[רוברט דה נירו]]** בתפקיד בילי סנדיי
* **[[שרליז ת'רון]]** בתפקיד גוונדולין סנדיי
* **אונזלואה אליס** בתפקיד ג'ואי ברשיר

## ביקורות
גברים עם כבוד קיבל ביקורות מעורבות עד חיוביות מצד המבקרים, ששיבחו את המשחק של גודינג ודה נירו ואת המסר ההשראתי של הסרט. עם זאת, חלק מהמבקרים מתחו ביקורת על הקלישאות העלילתיות. ב-Rotten Tomatoes, הסרט קיבל ציון של 42%, ואילו ב-Metacritic הוא קיבל ציון של 56 מתוך 100.

## קישורים חיצוניים

## הערות שוליים

קטגוריה:סרטים אמריקאיים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטי 2000
קטגוריה:סרטים על קטועי גפיים
ג'יימס ג'ונס (פוליטיקאי מטקסס)

**ג'יימס הנרי ג'ונס** (באנגלית: **James Henry Jones**; 13 בספטמבר 1830 - 22 במרץ 1904) היה חבר בית הנבחרים של ארצות הברית מטקסס.

## ביוגרפיה
ג'ונס נולד ב-13 בספטמבר 1830 במחוז שלבי, אלבמה, ועבר עם הוריו למחוז טלדגה, אלבמה, בצעירותו המוקדמת. הוא למד קורס אקדמי ולמד משפטים. הוא התקבל ללשכת עורכי הדין בשנת 1851 והחל לעסוק בכך בהנדרסון, טקסס. 

במהלך מלחמת האזרחים ג'ונס התגייס לצבא הקונפדרציה ושירת כקפטן ולוטננט קולונל של רגימנט הרגלים ה-11 של טקסס,  ולאחר מכן כקולונל המפקד על החטיבה השלישית של דיוויזיית טקסס של ווקר.

ג'ונס נבחר כדמוקרטי לקונגרסים ה-48 וה-49, וכיהן מ-4 במרץ 1883 עד 3 במרץ 1887.

הוא חידש את עריכת הדין בהנדרסון, טקסס, ומת שם ב-22 במרץ 1904. ג'ונס נקבר בבית הקברות החדש, הנדרסון, טקסס.

## קישורים חיצוניים

*
* 

## הערות שוליים

קטגוריה:אמריקאים ילידי אלבמה
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1830
קטגוריה:אמריקאים שנפטרו ב-1904
תרבות הקפה במדינות יוגוסלביה לשעבר

במדינות המרכיבות את יוגוסלביה לשעבר, **שתיית קפה** היא מנהג תרבותי חשוב. **לתרבות הקפה** המקומית יש היסטוריה ארוכה, החל מהתקופה העות'מאנית. הסוג המובהק של בית קפה ביוגוסלביה לשעבר הוא הקפאנה (kafana/kavana), והמשקאות המסורתיות המוגשים בקאפנות הם "קפה טורקי" או אספרסו.

## היסטוריה
### התקופה העות'מאנית
הסרבים הושפעו מהתרבות העות'מאנית בעקבות הכיבוש העות'מאני, וכבר במאה ה-16 פעל בית קפה בשכונת דורצ'ול, שהייתה רב תרבותית והיוותה את העורק המסחרי המרכזי בבלגרד באותה תקופה. במהלך תקופה זו, הוגש קפה בחאנים ובפונדקים מקומיים. העסקים בבלגרד החלו להיקרא *[[קפאנה|קפאנס]]* לאחר 1739, כאשר העות'מאנים כבשו את סרביה מהאימפריה האוסטרו-הונגרית. באותה תקופה, הקפאנה הבולטת ביותר הייתה Crni orao ("הנשר השחור") בדורצ'ול, שהוזכרה על ידי המטייל בן התקופה, קפר, שציין כי הקפאנות מחולקות לפי דת מבקריהם. מספר הקפאנות בבלגרד הגיע לשיאו במאות ה-19 וה-20.

### ראשית המאה ה-20
הקפאנה הייתה מקום המפגש הנפוץ להתייעצויות בענייני ניהול הכפר או הזדרוגה (המשק הכלכלי של החמולה או המשפחה המורחבת). בתחילת המאה ה-20, מנהיגי איכרים סרבים נפגשו לעיתים קרובות בקפאנות, בעוד שהאיכרים הקרואטים ראו זאת בגנות כנוהג "עירוני", ובמקום קפה שחור שתו יין. הגעתן של נשים לקפאנות נמנעה על ידי איסור חברתי חריף.
ממוזער| Kafana ''Tri šešira'' קפאנת ("שלושה כובעים").
בעשור הראשון של המאה ה-20, צעירים לאומנים סרבים בבלגרד נפגשו בקאפנות של העיר, שם דנו בגלוי בשנאה לאוסטרו-הונגריה וברצון לפאן-יוגוסלביות . גברילו פרינציפ, המתנקש של הארכידוכס פרנץ פרדיננד, ביקר באותן קפאנות ב-1912. בית הקפה Crni konj ("הסוס השחור") ברובע Varoš-kapija היה מקום מפגש לפליטים סרבים עות'מאנים ו-*pečalbars* (עובדים עונתיים).

### סוף המאה ה-20 וה-21
בסוף שנות ה-70 הופיע לראשונה ביוגוסלביה סוג חדש של מוסד לצריכת משקאות: בר הקפה או מילולית "kafić" . ברים אלה מגישים בדרך כלל אספרסו במקום קפה טורקי, וכן תה ומשקאות קלים, כמו גם מבחר רחב של משקאות אלכוהוליים, אך ללא אוכל. ברי הקפה נמצאים בכל הערים, ברוב מרכזי הקניות ובתחנות דלק גדולות יותר. הם הפכו לחלק מהותי מחיי החברה כמקום מפגש לאנשים מכל הגילאים, כולל משפחות עם ילדים. סטודנטים באוניברסיטה הם בין הפטרונים הנפוצים ביותר של ברי קפה. אנשים רבים מגיעים לברי קפה כדי לעשן סיגריות, מה שמותר בדרך כלל ברוב מדינות יוגוסלביה לשעבר, אפילו בתוך הבית.

בערים גדולות, בעיירות חוף ובמקומות אחרים בהם מבקרים תיירים, לברי הקפה יש פינות ישיבה חיצוניות גדולות, כמו גם מסכי טלוויזיה, בעיקר לצפייה ישירה בספורט. ברי קפה גדולים יותר הם לפעמים גם מועדוני לילה, שמציגים הופעות של מוזיקאים מקומיים פופולריים, לרוב בז'אנר הטורבו-פולק.

קפאנות ממשיכות לפעול, במיוחד בסרביה, כסוג של מסעדה המתמחה במטבח מסורתי ומגישה גם אלכוהול וקפה. קפאנות מסורתיות וברי קפה מודרניים הם סוגים נפרדים של מוסדות.

## רבעים המוכרים בתחום תרבות הקפה שלהם
* Stari Grad ו־Skadarlija בעיר העתיקה של בלגרד, סרביה.
* Baščaršija, בסרייבו, בוסניה והרצגובינה.

## פסטיבלי קפה
* CoffeeFest
* קופי פסט סרייבו

## לקריאה נוספת
* 

## הערות שוליים

קטגוריה:מקדוניה הצפונית: תרבות
קטגוריה:קרואטיה: תרבות
קטגוריה:סרביה: תרבות
קטגוריה:יוגוסלביה: תרבות
קטגוריה:בוסניה והרצגובינה: תרבות
קטגוריה:תרבות קפה
אלון שבו

**אלון שבו** (נולד ב-14 ביוני 1990) הוא קונדיטור ישראלי המזוהה עם סגנון מינימליסטי, בעל רשת קונדיטוריות הנושאת את שמו ולה שלושה סניפים בתל אביב.

## ביוגרפיה
אלון שבו נולד וגדל בירושלים. הוריו של שבו הם בעלי קייטרינג.

הוא למד במכינה הקדם-צבאית תל"ם ושירת בצה"ל ביחידה הטכנולוגית של חיל המודיעין. עם השחרור מהצבא החל לעבוד כטבח במסעדת "השולחן" של עומר מילר. לאחר שלושה חודשים עבר למאפים וניהל את הקונדיטוריה במסעדות "חדר אוכל" ו"שולחן" של מילר. במקביל לעבודתו כקונדיטור החל ללמוד רפואת שיניים באוניברסיטת תל אביב, אך עזב את הלימודים לאחר שלוש שנים. לאחר מכן סיים לימודים בבית הספר הגבוה לקולינריה "בישולים".

ב-2018 הקים סטודיו לקונדיטוריה בפלורנטין, ולצד עבודתו בייעוץ קולינרי ופיתוח מתכונים לחברות מסחריות, גם העביר בחלל הסטודיו סדנאות לקונדיטוריה. במהלך מגפת הקורונה יצר גרסאות מקוונות לסדנאות אלה, שזכו להצלחה בציבור.

בשנת 2021 פתח לראשונה קונדיטוריה שמכרה גם לקהל הרחב, במתחם שוק העלייה. באותה שנה גם הציג בתערוכה "הנשף" במוזיאון העיצוב חולון את המיצג "חדר ההקצפות", ובפסטיבל Immersive Adventures עבד עם שוזר הפרחים רן גולן כדי לעצב במת פרחים שעליה הוגשו קינוחים שלו.

ב-2022 נפתחה החנות השנייה של שבו ברחוב שינקין בתל אביב. במקביל הודיע שבו כי בעקבות הביקוש למוצרים כשרים, החליט להפוך את החנות והקונדיטוריה שלו לכשרות, בפיקוח כשרות צהר. באותה שנה החל במיזם "שעת יפה", מחווה לשעת התה הבריטית שערך פעמיים בשבוע במלון הבוטיק ג'אפה בתל אביב. בעקבות ההצלחה של המיזם פתח ב-2024 חנות נוספת בלובי המלון.

מאז 2010 נמצא בזוגיות עם מיכאל, איש הייטק במקצועו. השניים מתגוררים בשכונת פלורנטין בתל אביב.

## קישורים חיצוניים
* 
* 
* ראיון עם אלון שבו בפודקאסט הלהט"בי "יוצאות", ב-spotify, 18 באוגוסט 2024

## הערות שוליים

קטגוריה:מגדנאים ישראלים
קטגוריה:שפים ישראלים
קטגוריה:להט"בים יהודים
קטגוריה:להט"בים ישראלים
קטגוריה:ישראלים שנולדו ב-1990
קלריזן

**קלריזן** (באנגלית: **Clarizen, Inc)** היא חברת תוכנה ישראלית שמפתחת פתרון לניהול פרויקטים ולתפעול ארגונים במודל עסקי של תוכנה כשירות.
## היסטוריה
קלריזן הוקמה בשנת 2005 בכפר סבא על ידי אבינועם נובוגרוצקי, ששימש כמנכ"ל וטניה אפשטיין, ששימשה כמנהלת הפיתוח בחברה. השניים הקימו ב-1995 את חברת סמארטים (SmarTeam), שנמכרה ב-1999 לחברת דאסו סיסטמס תמורת 35 מיליון דולר. בשונה ממוצרים אחרים שהיו קיימים בשוק לניהול פרויקטים באותה עת, ככלי המותקן במחשב האישי של מנהל הפרויקט, המוצר של קלריזן יוצר שיתוף פעולה בין גופים שונים ועובדים שונים בגישה קלה כתוכנה כשירות. בנוסף הפתרון של קלריזן כולל יכולות למעקב אחר משאבי הארגון ואחר התקציב.

בדצמבר 2006 גייסה החברה 7 מיליון דולר, ובפברואר 2008 גייסה שמונה מיליון דולר נוספים מקרנות הון הסיכון כרמל ונצ'רס ובנצ'מרק קפיטל. באפריל 2009 בחר מגזין הטכנולוגיה האמריקאי "רד הרינג" את קלריזן כאחת מחברות הסטארט-אפ מבטיחות באירופה. עד סוף 2009 הצליחה החברה לצבור למעלה מ-500 חברות וארגונים כלקוחות והשלימה עוד גיוס של כ-8 מיליון דולר, בהובלת קרן הון הסיכון דאג ונצ'רס (DAG) האמריקאית, ובהשתתפות המשקיעים הקיימים - הקרנות כרמל ונצ'רס ובנצ'מרק קפיטל.

במאי 2010 זכתה קלריזן בפרס ה-"CODiE Awards", כשנבחרה על ידי איגוד תעשיות התוכנה והמידע הבינלאומי (SIIA) כפתרון התוכנה הטוב ביותר בקטגוריית ניהול פרויקטים.

במאי 2011 ערכה סבב גיוס של 12 מיליון דולר, ובמאי 2014 גייסה קלאריזן 35 מיליון דולר בסבב בראשות בנק גולדמן זקס. הסבב הביא את סך ההשקעה בחברה מיום הקמתה ל-90 מיליון דולר. בנוסף דיווחה באותה עת כי היא משרתת 2,500 לקוחות ב-76 מדינות, עם מאות אלפי משתמשים.

ב-2016 מונה בועז חלמיש, ששימש קודם כמנכ"ל מרקורי ישראל, למנכ"ל קלריזן. במרץ 2018 הוביל חלמיש מהלך של management buyout (MBO), יחד עם קרן ההשקעות האמריקאית K1 קפיטל, שרכשו את מלוא הבעלות על החברה תמורת 110 מיליון דולר.

באפריל 2020, קלריזן מינתה את מאט זילי למנכ"ל החדש שלה, במקום בועז חלמיש שמתמנה ליושב ראש.

בינואר 2021 נרכשה קלריזן על ידי חברת התוכנה Planview מטקסס, העוסקת בתחום מקביל של פתרונות ניהול. סכום העסקה לא פורסם.

## קישורים חיצוניים
* אתר רשמי
* 

## הערות שוליים

קטגוריה:חברות תוכנה אמריקאיות
קטגוריה:חברות תוכנה ישראליות
קטגוריה:יישומי רשת
ג'ונתן סלע

**ג'ונתן סלע** (באנגלית: **Jonathan Sela**; נולד ב-29 באפריל 1978) הוא צלם קולנוע ישראלי יליד צרפת.

## ביוגרפיה וקריירה
סלע נולד בפריז, צרפת. בגיל עשר לקח אותו סבו הפולני לסט הצילומים של הסרט "רשימת שינדלר" בקרקוב, מה שנתן לו השראה להמשיך בקריירה בקולנוע. ארבע שנים לאחר מכן החל לעבוד בישראל כצלם וטכנאי תאורה במספר סרטי טלוויזיה ותוכניות טלוויזיה; תחילה כטכנאי ואחר כך כאחראי תאורה. הוא היגר לארצות הברית בגיל 19, ונרשם למכון האמריקאי לקולנוע בלוס אנג'לס. לאחר שצילם כמה סרטים קצרים, הוא ערך את הופעת הבכורה שלו בסרט העלילתי, הקומדיה "הכל כלול" משנת 2004. ב-2006 שימש כצלם בסרט "אות משמיים".

כמה מהפרויקטים האחרונים של סלע כוללים את דרמת הפשע בבימויו של פי. ג'רי גריי, "אזרח שומר חוק", את הסרט "מת לחיות ביום טוב", ואת מותחן הפעולה "ג'ון וויק". סלע היה הצלם הראשי בסרט "רובוטריקים: האביר האחרון" משנת 2017.

סלע הוזמן לאגודת הקולנוע האמריקאית  בדצמבר 2022.

### חיים אישיים
סלע מתגורר בווניס, קליפורניה עם אשתו, הצלמת מייגן שנבאקלר, ושני בניהם.

## פילמוגרפיה
### קולנוע (בתור צלם)

### טלוויזיה

## קישורים חיצוניים

## הערות שוליים

קטגוריה:ישראלים ילידי צרפת
קטגוריה:מהגרים מישראל לארצות הברית
קטגוריה:צלמי קולנוע ישראלים
קטגוריה:ישראלים שנולדו ב-1978
ג'קאס 2

**ג'קאס 2** (באנגלית: **Jackass Number Two**) הוא סרט קומדיה אמריקאי משנת 2006, בהפקת MTV ובבימויו של ג'ף טרמיין. הסרט הוא המשך לסרט "ג'קאס: הסרט" ומהווה חלק מסדרת הטלוויזיה המצליחה "ג'קאס". הסרט מציג אוסף של פעלולים מסוכנים, אתגרים ביזאריים ומעשי קונדס המבוצעים על ידי צוות השחקנים הראשי, בראשות ג'וני נוקסוויל, במטרה להצחיק את הקהל, תוך סיכון עצמי גבוה.

הסרט הופק על ידי MTV Films, Dickhouse Productions ו-Lynch Siderow Productions, והופץ על ידי סרטי פרמאונט, הסרט הוקרן בבתי הקולנוע ב-22 בספטמבר 2006, זכה לביקורות חיוביות המבקרים וגרף 84.6 מיליון דולר ברחבי העולם מול תקציב הפקה של 11.5 מיליון דולר.

## עלילה
הסרט, כמו קודמו, אינו מכיל עלילה מסורתית, אלא מורכב מאוסף של קטעים המציגים את חברי הצוות מבצעים פעלולים מסוכנים ואתגרים שונים. כל קטע נועד להיות יותר קיצוני ומצחיק מהקודם לו, מה שמוביל למצבים מגוחכים ומסוכנים כאחד. החבורה כוללת את ג'וני נוקסוויל, סטיב-או, באם מרג'רה וחברים נוספים, שביצעו את הפעלולים הללו במסגרת אווירה קיצונית ובידורית.

## הצוות של ג'קאס
* **[[ג'וני נוקסוויל]]**
* **[[סטיב-או]]**
* **[[באם מרג'רה]]**
* **[[ראיין דאן]]**
* **[[כריס פונטיוס]]**
* '''ווי מן'''
* **[[סטיב-או]]**
* **[[פרסטון לייסי]]**
* '''וארן מק'גהי'''

## ביקורות
ג'קאס 2 קיבל ביקורות מעורבות. חלק מהמבקרים שיבחו את ההומור הפיזי והיצירתיות של הפעלולים, בעוד אחרים מתחו ביקורת על התוכן הקיצוני וחוסר העלילה. הסרט הצליח בקופות, והפך לאחד הסרטים המפורסמים בז'אנר ההומור הפרובוקטיבי. ב-Rotten Tomatoes, הסרט קיבל ציון של 63%, וב-Metacritic, ציון של 66 מתוך 100.

## קישורים חיצוניים

קטגוריה:סרטי פרמאונט
קטגוריה:סרטים שצולמו בלואיזיאנה
קטגוריה:לוס אנג'לס בקולנוע
קטגוריה:ניו יורק בקולנוע
קטגוריה:סרטים מבוססי סדרות טלוויזיה
קטגוריה:סרטי קומדיה אמריקאיים
קטגוריה:סרטי 2006
קטגוריה:סרטים שצולמו בארקנסו
המדינה הריבונית של בקטשיה

**המדינה הריבונית של בקטשיה** (באלבנית: **Shteti Sovran i Urdhrit Bektashi**) היא עיר-מדינה מתוכננת באירופה, אשר תימצא בתוך העיר טירנה שבאלבניה, במטה העולמי של הבקטשיה הנוכחי. אם תוקם, תהיה המדינה קטנה יותר מקריית הוותיקן מבחינת שטחה, ותהיה למדינה העצמאית הקטנה ביותר מבחינת שטחה - כ-0.11 קמ"ר. תוכניות להקמת המדינה הוצגו על-ידי ראש ממשלת אלבניה אדי רמה, ונתמכו על-ידי מנהיג הבקטשיה, באבה מונדי . בהתאם למודל של קריית הוותיקן, המדינה תעניק אזרחות אך ורק לאנשי דת בקטשים ולפקידי ממשל. מומחים משפטיים מנסחים כעת את החקיקה הדרושה להקמת המדינה החדשה. כאשר תושלם, תדרש החקיקה לזכות באישור האספה הלאומית, הפרלמנט האלבני. על מנת שהחקיקה תקבל תוקף רשמי יהיה צורך לבצע תיקון לחוקה האלבנית, צעד המחייב קיום משאל עם כלל ארצי.

## הערות שוליים

קטגוריה:ערי מדינה
קטגוריה:מדינות מובלעות
קטגוריה:מדינות אירופה
קטגוריה:טירנה
קטגוריה:אלבניה: ערים
אלי אדדי

**אלי אדדי** (נולד ב-26 באוגוסט 1976) הוא מנהל ישראלי, מנכ"ל קבוצת סלקום.

## ביוגרפיה
אדדי נולד בקדימה וגדל בנתניה. שירת בצה"ל כלוחם ביחידת מיתר.

בוגר תואר ראשון בהצטיינות יתרה במנהל עסקים באוניברסיטת בן-גוריון וכן תואר שני (MBA) במנהל עסקים עם התמחות בשיווק. במהלך לימודיו באוניברסיטה כיהן כרכז התרבות של אגודת הסטודנטים באוניברסיטה, וכן הוביל פרויקטים חברתיים בב"ש לשילוב ילדים ממשפחות קשות יום בעולמות ההייטק. ניהל את המרכז ליזמות וניהול הייטק ביחידה ללימודי חוץ של אוניברסיטת בן-גוריון, וכן עסק בייעוץ עסקי וליווי סטרטאפים ויזמים. עוד כיהן בתפקידים שונים בעולם העסקי, בעיקר בתחומי הצרכנות והשיווק.

### קריירה
בין השנים 2009–2011 שימש אדדי כמנהל המכירות וההכנסות של המגזר הפרטי בסלקום.

ב-2011 מונה למנכ"ל חברת דינמיקה סלולר. בתקופת ניהולו הוביל תהליך מיתוג מחדש של החברה ופיתח פעילות ענפה שבאה לידי ביטוי בפתיחת סניפים חדשים, השקת אתר למסחר אלקטרוני, מיזוג עם חברת מובילאב לשירותי תיקון וכן כניסה לשוק העסקי כיבואן הרשמי של המותגים אפל וסמסונג. בשנות כהונתו כמנכ"ל דינמיקה, רשמה החברה רווחי שיא, הפכה לרשת ציוד הקצה הגדולה בישראל והובילה בסקטור ציוד הקצה בשוק התקשורת.

בדצמבר 2020 מונה אדדי לסמנכ"ל הקמעונאות וחבר הנהלה בקבוצת סלקום, במקביל לתפקידו כמנכ"ל דינמיקה סלולר.

באוגוסט 2024 מונה אדדי למנכ"ל קבוצת סלקום.

### חיים אישיים
נשוי ואב לשניים, גר בתל אביב.

## קישורים חיצוניים

* 

## הערות שוליים

קטגוריה:מנכ"לי סלקום
קטגוריה:ישראלים שנולדו ב-1976
סרז'י דומינגס

**סרז'י דומינגס וילוריה** (בקטלאנית: **Sergi Domínguez Viloria**; נולד ב-1 באפריל 2005) הוא כדורגלן ספרדי המשחק בעמדת הבלם בדינמו זאגרב.

## קריירת מועדונים
דומינגס נולד בברצלונה שקטלוניה, וגדל במחלקת הנוער של מועדון סנט גבריאל. ב-2020 חתם בלה מאסיה, האקדמיה של מועדון הכדורגל ברצלונה, וב-2023 הועלה לקבוצת המילואים ברצלונה אתלטיק מהפרימרה דיוויסיון RFEF, הליגה השלישית במבנה ליגות הכדורגל בספרד. באותה עונה אף זומן על ידי מאמן הקבוצה הבוגרת צ'אבי להתאמן עימה. דומינגס ערך את הופעת הבכורה שלו בבארסה אתלטיק ב-12 בפברואר 2023, בתיקו 1–1 עם אמורבייטה.

הוא ערך את הופעת הבכורה שלו בקבוצה הבוגרת במשחק ידידות בארצות הברית מול מנצ'סטר סיטי ב-31 ביולי 2024, וכעבור חודש ערך את הופעת הבכורה הרשמית שלו כשהחליף את פאו קובארסי בניצחון 7–0 על ריאל ואיאדוליד במסגרת המחזור הרביעי בעונת  בלה ליגה. ב-19 בספטמבר ערך את הופעת הבכורה שלו בליגת האלופות כשנכנס כמחליף בהפסד 1–2 למונקו.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלנים קטלאנים
קטגוריה:בלמי כדורגל ספרדים
קטגוריה:בלמי כדורגל קטלאנים
קטגוריה:ברצלונה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני דינמו זאגרב
קטגוריה:ספרדים שנולדו ב-2005
אליאס אליאס

**חנא אליאס אליאס** (ערבית: **الياس الياس**) הוא ראש מועצת ג'ש לשעבר אשר כיהן בין השנים 1993-2003 ו-2008–2024.

## ביוגרפיה
ב-1993 ניצח בבחירות לראשות המקומית ברוב של 53.61% מול 46.15% להם זכה זכי ג'ובראן אשר כיהן בראשות המועצה מ-1963.

בבחירות בשנת 1998 זכה ב-46% מהקולות (הנרי עלם זכה ב-24.7% מהקולות ואיברהים עלם ב-19.28%).

בשנת 2003 קיבל 41.54% מהקולות בבחירות, והפסיד להנרי עלם שזכה ב-58.46% מהקולות. עלם כיהן בתפקיד קדנציה אחת, ובשנת 2008 נבחר אליאס פעם נוספת עם 48.84% מהקולות.

בשנת 2013 זכה ל-54.96% מהקולות מול ג'ובראן פאוזי שקיבל 34.87%.

בשנת 2018 קיבל בסיבוב הראשון רק 39.68% מהקולות, מעט פחות מיריבו עלם עלם שקיבל 39.83% (חנא אליאס קיבל 20.49%). בסיבוב השני מול עלם עלם זכה ב-51.62% מהקולות.

בשנת 2024 לא התמודד בבחירות, ובמקומו נבחר לתפקיד שריף ניג'ם.

## הערות שוליים

קטגוריה:ג'ש (גוש חלב): אישים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
ג'ון דאודי

**ג'ון ורנרד דאודי** (באנגלית: **John Vernard Dowdy**; 11 בפברואר 1912 - 12 באפריל 1995)  היה פוליטיקאי אמריקאי.

## ביוגרפיה
דאודי נולד ב-11 בפברואר 1912 בוייקו, טקסס, וחי בטקסס במשך רוב חייו. הוא היה עורך דין לפני שנכנס לפוליטיקה. דאודי היה חבר דמוקרטי בבית הנבחרים מהמחוז השביעי של טקסס בין השנים 1952 ל-1967 ולאחר מכן שימש כחבר קונגרס מהמחוז השני של טקסס עד 1973, אז החליט לפרוש מתוקף כתב אישום בגין שוחד. במהלך הקמפיינים הפוליטיים שלו הפרסומות שלו הציגו את המנגינה "Are You From Dixie" אבל עם המילים "Are you for Dowdy, John Dowdy, We'll I'm for Dowdy, too!".

דאודי היה אחד מארבעה חברי קונגרס אמריקאים מטקסס שחתמו במקור על המניפסט הדרומי,  החלטה במחאה על החלטת בית המשפט העליון של ארצות הברית בעניין פסק דין בראון נגד מועצת החינוך.  דאודי הצביע נגד חוקי זכויות האזרח של 1957,  1960,  1964,  ו -1968  וכן התיקון ה-24 לחוקת ארצות הברית  וחוק זכויות ההצבעה משנת 1965. 

לטענת התובעים, הוא קיבל שוחד של 25,000 דולר כדי להתערב בחקירה הפדרלית של חברת מלך הבנייה מסילבר ספרינג, מרילנד. בשנת 1971, דאודי הורשע בשמונה סעיפים: שניים של קשירת קשר, אחד של הובלת שוחד על קווי המדינה וחמישה של עדות שקר. בשנת 1973, לאחר שדאודי פרש מהקונגרס, בית המשפט הפדרלי הרביעי לערעורים של ארצות הברית בריצ'מונד, וירג'יניה, ביטל את הרשעות השוחד והקנוניה. דאודי עדיין ריצה עונש מאסר של 18 חודשי מאסר בגין עדות שקר.  

קבוצות ימין נרתמו להגנתו, כולל וושינגטון אובזרבר ושדולת החירות, שטענו כי דאודי היה קורבן ל"מסגרת מרושעת של משרד המשפטים בשיתוף פעולה עם קליקה של חוטפי דיור". המניע הנסתר, לפי העיתון, היה לעצור את חקירת ועדת המשנה של דאודי על ההונאה במשרד השיכון והפיתוח העירוני.

דאודי מת ב-12 באפריל 1995 באת'נס, טקסס.

## קישורים חיצוניים
* 
*  

## הערות שוליים

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1912
קטגוריה:אמריקאים שנפטרו ב-1995
זכי ג'ובראן

**זכי ג'ובראן** (ערבית: **زكي جبران**) (1924 – ינואר 2016) היה ראש מועצת ג'ש (גוש חלב) בשנים 1993–1963.
## ביוגרפיה
נולד למשפחת ג'ובראן מהעדה המרונית בכפר, משפחה שמסורתית החזיקה בתפקיד המוח'תאר הנוצרי בכפר בתקופת המנדט הבריטי, כשלכפר היה מוח'תאר נוצרי ומוח'תאר מוסלמי. בצעירותו התגורר בחיפה ועבד בה כפקיד בחנות שמכרה מזון וציוד לצבא הבריטי. באביב 1948, לאחר כיבוש חיפה על ידי ההגנה במלחמת העצמאות, שב לכפר ושהה בו בעת שנכבש על ידי צה"ל במבצע חירם.

מהקמת המדינה ועד שנת 1963, נוהל הכפר ג'ש על ידי מוכתרים שמונו על ידי הממשל הצבאי. בשנת 1963 יזמו השלטונות את חידוש פעילות המועצה המקומית שהתקיימה בתקופת המנדט הבריטי. בראש המועצה המקומית הממונה הוצב ג'ובראן אשר כיהן בתפקיד ברציפות עד שנת 1993. בשנים הראשונות לכהונתו הוביל מהלכים משמעותיים ביישוב כגון חיבור הבתים לרשת הטלפון ובניית בית ספר יסודי. ג'ובראן קידם את גביית המיסים מתושבי הכפר שלא היו רגילים לכך.

בתחילת שנות ה-90 הציע לשכן עולים מברית המועצות בג'ש.

בבחירות לראשות המקומית בשנת 1993, קיבל ג'ובראן 46.15% מהקולות, והפסיד ליריבו אליאס אליאס (53.61% מהקולות), אשר החליף אותו וכיהן בתפקיד עד שנת 2003, ולאחר מכן בין השנים 2008-2024.

בשנת 2007, כלומר לאחר כעשר שנות בנייה עם מעט הפרות, הבחין ראש המועצה לשעבר כי עבר על החוק, ופנה לוועדה המקומית על מנת ליידע אותה בנושא ולבקש אישור להפוך את הבניין לבניין חוקי. הוועדה המקומית הגישה נגדו כתב אישום, למרות שלא הבחינה בהפרות החוק בבנייה.

בינואר 2016 הלך לעולמו בגיל 93.

## הערות שוליים

קטגוריה:ג'ש (גוש חלב): אישים
קטגוריה:מרונים ישראלים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1924
קטגוריה:ישראלים שנפטרו ב-2016
קנת ורגאס

**קנת' חרארדו ורגאס ורגאס** (בספרדית: **Kenneth Gerardo Vargas Vargas**; נולד ב-17 באפריל 2001) הוא כדורגלן קוסטה ריקאי המשחק בעמדת הקיצוני בהארטס.

## קריירת מועדונים
ורגאס התחיל את הקריירה שלו במחלקת הנוער של ארדיאנו. בקיץ  הושאל למוניסיפל גראסיה מליגת העל הקוסטה ריקאית על מנת לצבור דקות משחק. במהלך עונת  חזר לארדיאנו. עונה לאחר מכן רשם 10 שערים ב-33 משחקים.

ב-7 באוגוסט 2023 ורגאס הושאל להארטס מליגת העל הסקוטית עד לסיום העונה, עם אופציה לרכישה. ב-26 במרץ 2024 הארטס מימשה את האופציה ורכשה את ורגאס.

## קריירה בינלאומית
בצעירותו שיחק בנבחרת קוסטה ריקה בכדורגל עד גיל 23. באוקטובר  זומן לסגל הנבחרת הבוגרת, אך לא רשם דקות משחק במדיה.

ב-12 בספטמבר 2023 ערך את הופעת הבכורה שלו בנבחרת בהפסד 1–4 ל שנערך באצטדיון מקסימיר שבזגרב.

## קישורים חיצוניים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני ארדיאנו
קטגוריה:כדורגלני הארטס
קטגוריה:כדורגלני נבחרת קוסטה ריקה
קטגוריה:ספורטאים זרים בסקוטלנד
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:קוסטה ריקאים שנולדו ב-2002
ניקו סנסולי

**ניקו סנסולי** (באיטלקית: **Nicko Sensoli**; נולד ב-14 ביוני 2005) הוא כדורגלן סן מרינזי המשחק בעמדת הקשר בטרה פיורי.

## קריירה
סנסולי התחיל לשחק כדורגל בוויקטור סן מרינו מהמשחקת בסרייה ד'. ב-28 בדצמבר 2023 הושאל לסנג'וליאנו עד לסיום העונה.

ב-28 בינואר 2025 חתם בטרה פיורי מליגת העל של סן מרינו.

ב-20 במרץ 2024 ערך את הופעת הבכורה שלו בנבחרת סן מרינו במשחק ידידות נגד . ב-5 בספטמבר 2024 הבקיע את שער הבכורה שלו בנבחרת בניצחון 0–1 נגד  שהיה הניצחון הראשון של הנבחרת אי פעם במשחק רשמי וראשון אחרי יותר מ-20 שנה, גם אז ניצחה את ליכטנשטיין.

## קישורים חיצוניים

## הערות שוליים

קטגוריה:כדורגלנים סן מרינזים
קטגוריה:קשרי כדורגל סן מרינזים
קטגוריה:כדורגלני נבחרת סן מרינו
קטגוריה:ספורטאים זרים באיטליה
קטגוריה:ילידי 2005
המנדלוריאן וגרוגו

**המנדלוריאן וגרוגו** (באנגלית: **The Mandalorian & Grogu**) הוא סרט מערבון חלל  אמריקאי, שמתוכנן לצאת לאקרנים ב-22 במאי 2026. הסרט מבוים על ידי ג'ון פאברו, והתסריט נכתב בשיתוף פעולה בין פאברו ודייב פילוני. הסרט מופק על ידי לוקאס פילם, והוא יופץ על ידי חברת סרטי אולפני וולט דיסני. הסרט הוא חלק מהזיכיון של מלחמת הכוכבים, והוא מהווה המשך לעלילת סדרת הטלוויזיה המנדלוריאן. בסרט מככבים בתפקידים הראשיים פדרו פסקל בתפקיד דין דג'ארין / המנדלוריאן, וסיגורני ויבר.

## שחקנים ודמויות
* פדרו פסקל בתפקיד '''דין דג'ארין/המנדלוריאן''', צייד ראשים מנדלורי.
* הדמות '''הילד/גרוגו''', תינוק זכר מאותו זן חייזרי כמו יודה, איתה הוא חולק יכולת חזקה דומה עם הכוח.
* סיגורני ויבר לוהקה לתפקיד ראשי.
* הדמות **גראזאב "זב" אורליוס**, שנכללה בסדרת האנימציה "מלחמת הכוכבים: המורדים", תכלל גם בסרט.

## הפקה
### רקע
בשנת 2017 ג'ון פאברו העלה לראשונה את הרעיון להפקת סדרת טלוויזיה שתתרחש ביקום של מלחמת הכוכבים ותתמקד במנדלוריאנים בפני נשיאת חברת לוקאס פילם קתלין קנדי. דייב פילוני, אשר היה מפיק בפועל של סדרת האנימציה "מלחמת הכוכבים: מלחמת המשובטים" ו"מלחמת הכוכבים: המורדים", הגה גם הוא באותה התקופה רעיון לסדרה דומה. בעקבות כך קנדי הציעה שהוא ופאברו יפתחו בשיתוף פעולה את הסדרה. שיתוף פעולה זה הוביל לפיתוח של סדרת הטלוויזיה המנדלוריאן שהייתה לסדרת הלייב-אקשן הראשונה של הזיכיון מלחמת הכוכבים. הסדרה עלתה לראשונה לשידור בשירות הסטרימינג דיסני+ בנובמבר 2019. בעקבות הקרנת הבכורה של הסדרה מנהל התפעול הראשי של אולפני וולט דיסני, אלן הורן, ציין שאם הסדרה תזכה לצלחה ניתן יהיה לפתח סרט שיתמקד בדמות דין דג'ארין / המנדלוריאן.

### צילומים
שלב הצילומים התחיל ביוני 2024 בקליפורניה ונמשך כ-92 ימים. בהפקת הסרט מעורבים 54 שחקנים, 3,500 ניצבים ו-500 חברי צוות. בתחילת אוגוסט פאברו ופילוני חשפו בכנס D23 של דיסני שהצילומים החלו מספר שבועות קודם לכן. באירוע הם חשפו לראשונה גם שהדמות גראזאב "זב" אורליוס מסדרת האנימציה "מלחמת הכוכבים: המורדים" תיכלל גם בסרט, וכמו גם גזע החוצנים אנזלאן מהסרט "מלחמת הכובים - פרק 9: עלייתו של סקייווקר" ומהעונה השלישית של הסדרה המנדלוריאן. בכנס נחשפה גם גרסה חדשה לספינתו של המנדלוריאן, ה״רייזור קראסט״ ,שנהרסה בעונה השנייה של הסדרה. בסוף אוגוסט 2024 סיגורני ויבר אישרה לראשונה שהיא תשחק בתפקיד ראשי בסרט.

### פיתוח
בפברואר 2023 פאברו ופילוני השלימו את כתיבת העונה הרביעית של הסדרה המנדלוריאן, אבל ההפקה של העונה הרביעית התעכבה בשל שביתת איגוד התסריטאים האמריקאי שהתקיימה ב-2023 ושביתת אמני הטלוויזיה והרדיו שהתקיימה גם היא ב-2023. במהלך אותה התקופה חברת לוקאספילם החליטו לתעדף את ההפקה של סרט קולנוע של המנדלוריאן על פני הפקה של עונה נוספת לסדרה. באוגוסט 2024 החלו הצילום של הסרט בקליפורניה.

## ראו גם
* המנדלוריאן (סדרת טלוויזיה)

## קישורים חיצוניים

## הערות שוליים

קטגוריה:סרטי-בת מלחמת הכוכבים
קטגוריה:מנדלוריאן
קטגוריה:סרטי לוקאס פילם
קטגוריה:סרטי ג'ון פאברו
קטגוריה:סרטי 2026
קטגוריה:מוצרים עתידיים: סרטים
קטגוריה:סרטים אמריקאיים משנת 2026
משה לניאדו

**משה לניאדו** (נולד ב-7 ביולי 1975) הוא שחקן עבר ישראלי. לניאדו למד משחק בניסן נתיב.

## ביוגרפיה
בשנים 1998–1999 השתתף בשתי העונות של הסדרה לפי הקומיקס הישראלי המצליח "זבנג!" ששודרה בערוץ 2, גילם את דמותו של ניר לה קוסטה.

בשנת 2001 שיחק בהצגה "כלב צמר".

בשנת 2002 שיחק בסדרה "כנפיים" ששודרה בערוץ הראשון, בה גילם את בנג'י.

בשנים 2002–2003 שיחק בסדרת הטלוויזיה הקומית של ערוץ 2, "ג'וני" בתפקיד פיני רהב.

בשנת 2003 השתתף בהצגה "פיאף", מחזה המגולל את סיפור חייה של הזמרת הצרפתייה אדית פיאף.

בשנת 2005 ניהל את מחלקת הפרומו בטלעד.

בשנת 2012 ביים את הסרט "היום ה-11: ניצולי מינכן 72".

בשנת 2020 הפיק את הסדרה האמריקאית "Miss Scarlet and The Duke".

בשנת 2022 שימש כשופט בחבר השופטים של פרסי Promax Awards North America לשנת 2022.

### חיים אישיים
לניאדו יצא מהארון כהומוסקסואל והוא בן זוגו של גל פלג. בשנת 2011 לניאדו יזם מאבק למען פונדקאות לגייז הוא העלה עם בן זוגו סרטון שזכה לאלפי צפיות. כיום לניאדו עוסק בניהול, שיווק, וקריאייטיב במגוון פלטפורמות.

## קישורים חיצוניים

* 
* 
*משה לניאדו, במיזם "אישים" לתיעוד היצירה הישראלית
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1975
נונו ואלנטה

**נונו ז'ורז'ה פריירה דה סילבה ואלנטה** (בפורטוגזית: **Nuno Jorge Pereira da Silva Valente**; נולד ב-12 בספטמבר 1974) הוא כדורגלן עבר פורטוגזי ששיחק בעמדת המגן השמאלי.

## קריירת מועדונים
ואלנטה התחיל את הקריירה שלו במחלקת הנוער של ספורטינג ליסבון. בקיץ  הושאל לפורטימוננסה עד לסיום העונה, על מנת לצבור דקות משחק. בסיום העונה חזר לספורטינג, אך לא הצליח להשתלב בקבוצה ובקיץ  הושאל למריטימו. בקיץ  חתם בלייריה אותה אימן ז'וזה מוריניו. בלייריה ואלנטה מצא את מקומו והפך לשחקן הרכב מן המניין.

בקיץ  חתם בפורטו בה התאחד עם מוריניו. בעונתו הראשונה במועדון עם עימו בגביע אופ"א. בעונתו השנייה במועדון השתתף עימו בליגת האלופות. ואלנטה בישל את שער הניצחון נגד מנצ'סטר יונייטד בשמינית הגמר. היה שותף לזכייה הראשונה של המועדון במפעל בסיום אותה עונה. עונה לאחר מכן, ואלנטה מיעט לשחק בגלל פציעות.

ב-28 באוגוסט 2005 חתם לשלוש שנים תמורת 2.2 מיליון אירו באברטון מהפרמייר ליג. ואלנטה הפך לשחק הרכב עם הגעתו למועדון, אולם בעונת  חלה ירידה במעמדו ובסיום העונה הודיע על פרישה ממשחק פעיל.

## קריירה בינלאומית
ואלנטה שיחק בצעירותו בנבחרת הנוער ונבחרת הצעירה של פורטוגל. ב-7 בספטמבר 2002 ערך את הופעת הבכורה שלו בנבחרת הבוגרת בתיקו 1-1 נגד . ב-31 במרץ 2004 הבקיע את שער הבכורה שלו בנבחרת בהפסד 2-1 ל.

ואלנטה השתתף עם הנבחרת ביורו 2004 אותו אירחה פורטוגל והגיע לגמר בו הפסידה ל ובמונדיאל 2006 בו סיימה במקום הרביעי.

## לאחר הפרישה
עם פרישתו, מונה ולאנטה לסקאוט מטעם אברטון בפורטוגל. לאחר מכן הצטרף לצוות המקוצעי של ספורטינג ליסבון.

ב-11 באוקטובר 2017 מונה למאמנה של טרופנסה מהליגה הפורטוגזית השלישית אולם פוטר אחרי שהפסיד 5 מ-6 משחקים בהם אימן.

## תארים
; ספורטינג ליסבון
*הגביע הפורטוגזי: 
*הסופר קאפ הפורטוגזי: 

; פורטו
*ליגת העל הפורטוגזית: , 
*הגביע הפורטוגזי: 
*הסופר קאפ הפורטוגזי: , 
*גביע אופ"א: 2002/2003
*ליגת האלופות: 2003/2004
*הגביע הבין-יבשתי: 

## קישורים חיצוניים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני פורטימוננסה
קטגוריה:כדורגלני מאריטימו
קטגוריה:כדורגלני אוניאו דשפורטיבה דה לייריה
קטגוריה:כדורגלני פורטו
קטגוריה:כדורגלני אברטון
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:מאמני כדורגל פורטוגזים
קטגוריה:פורטוגזים שנולדו ב-1974
28 שנה אחרי - חלק 2: מקדש העצמות

**28 שנה אחרי - חלק 2: מקדש העצמות** (באנגלית: ****) הוא סרט אימה פוסט-אפוקליפטי שבוים על ידי ניה דאקוסטה על פי תסריט שנכתב על ידי אלכס גרלנד ודני בויל. סרט זה הוא המשך לעלילת הסרט "28 שנים אחרי" (2025). הסרט הופק על ידי "סרטי קולומביה", בשיתוף פעולה עם אולפני "BFI", "DNA Films" ו-"Decibel Films",

## צוות השחקנים
* אהרון טיילור-ג'ונסון – **ג'יימי**, נווד ובן זוגה של איילה.
* ג'ק אוקונל – **סר ג'ימי קריסטל**, מנהיג כת המסתיר את עברו האפל.
* קיליאן מרפי – **ג'ים**, שליח אופניים לשעבר וניצול מהתפרצות המגפה המקורית. מרפי שב לגלם את דמותו מהסרט "28 יום אחרי".
* אמה ליירד – **ג'ימימה**
* מוירה בירד – **ג'ימי ג'ונס**

## הפקה
### פיתוח
באפריל 2024, נחשף כי סרט המשך לסרט "28 שנה אחרי" (2025) נמצא בפיתוח, שעל בימוייו מנהלת ניה דאקוסטה במשא ומתן וכי אלכס גרלנד ודני בויל עתידים לשוב לכתיבת התסריט והפקת הסרט. ביוני 2024, אושר רשמית כי דאקוסטה תופקד על בימוי הסרט, וכי שם הסרט יהיה "**28 שנה אחרי - חלק 2: מקדש העצמות**".

### צילומים
צילומי הסרט החלו ב-19 באוגוסט 2024, בצפון יורקשייר, לצד צילומי הסרט הקודם. בספטמבר, דווח על נוכחותו של קיליאן מרפי באנרדייל, באונס קוטג', עבור צילומי סצנות לסרט.

## קישורים חיצוניים

### ביקורות
* 
* 
* 

## הערות שוליים

קטגוריה:סרטי אימה אמריקאיים
קטגוריה:סרטים באנגלית
קטגוריה:סרטי אימה בריטיים
קטגוריה:סרטים פוסט-אפוקליפטיים
קטגוריה:מגפות באמנות
קטגוריה:סרטי זומבים
קטגוריה:סרטי המשך אמריקאיים
קטגוריה:סרטי קולומביה
נתיב המים אילינוי

מערכת **נתיב המים של אילינוי** היא מערכת נתיבי מים באורך  המשתמשת לתעבורה ימית, המערכת מקשרת בין שפך נהר קאלומת בשיקגו ועד לשפך נהר אילינוי בגרפטון, אילינוי. נתיב המים מבוסס בעיקר על נהר אילינוי, אך הוא כולל מערכת של נהרות, אגמים ותעלות המספקות קישור מהימות הגדולות למפרץ מקסיקו דרך נהרות אילינוי ומיסיסיפי.

תעלת אילינוי ומישיגן (I&M) נפתחה ב-1848. בשנת 1900, תעלת התברואה והספינות של שיקגו החליפה את ה-I&M והפכה את כיוון הזרימה של נהר שיקגו כך שהוא לא זורם עוד לימת מישיגן. הקטע הצפוני המורכב של נתיב המים מכונה בהקשרים שונים למחקר וניהול כ-Chicago Area Waterway System (CAWS).

נתיב המים משמש לשינוע של מטענים שונים, כגון פחם, כימיקלים ונפט, כמו גם תירס, פולי סויה ומוצרים חקלאיים אחרים. לעיתים בעונות החורף, הצטברות קרח, במיוחד סביב תאי השיט והסכרים, מגבילים את השימוש בנתיב המים.

## מפלס המים
הפרשי המפלסים בין אגם מישיגן לבין נהר המיסיסיפי מגיעים לכדי 48 מטרים, שמונה סכרים ותאי שיט מגשרים בין המפלסים השונים לאורך נתיב המים.
התרשים שלהלן ממחיש את הירידה של נתיב המים של אילינוי מגובה 578 רגל (176 מ') (ממוצע) מעל פני הים באגם מישיגן עד לגובה 419 רגל (128 מ') (ממוצע) בנהר המיסיסיפי בגרפטון, אילינוי.
מרכז|250px

## סכרים ותאי שיט
סדרה של שמונה סכרים על נתיב המים, המנוהלת על ידי חיל ההנדסה של הצבא, שולטת בזרימת המים מאגם מישיגן למערכת נהר המיסיסיפי. שמונת הסכרים ותאי השיט (L&D) מספקים גם את האפשרות למעבר לכלי שיט לאורך נתיב המים. הסכר העליון, T.J. O'Brien, נמצא במרחק של 7 מיילים מאגם מישיגן על נהר קאלומת והסכר האחרון נמצא במרחק של 90 מייל (140 ק"מ) במעלה הזרם מנהר המיסיסיפי ומהסכר LaGrange. השימוש בנתיב המים משפיע על מעבר מים מאגם מישיגן לנהר אילינוי. כאשר מפלסי המים של אגם מישיגן גבוהים, ישנה תועלת בהגברת הזרימה, וכאשר מפלס האגם נמוך, נוצר צורך להגביל את הזרימה. על כן אמנה בינלאומית מסדירה את הזרימה, שכן לקנדה יש גם עניין במפלס אגם מישיגן, שבסופו של דבר זורם לאגמי יורון, אירי ואונטריו.

## קישורים חיצוניים

קטגוריה:אילינוי: נהרות
קטגוריה:יובלי המיסיסיפי
קטגוריה:ארצות הברית: תעלות
שקע גנואה

[שמאל|ממוזער|300x300 פיקסלים| מפה של מסלולי ציקלונים מעל [אירופה, המציגה התרחקות של מסלול V מעל הים הליגורי וצפון הים האדריאטי]]
שמאל|ממוזער|300x300 פיקסלים| מפת תבליט של האזור האלפיני של אירופה
**שקע גנואה** (מכונה גם **ציקלון גנואה**, **שקע ליגורי** או **ציקלון V5**) הוא ציקלון שנוצר או מתעצם מציקלון קיים, מדרום לאלפים מעל מפרץ ג'נובה, הים הליגורי, עמק הפו וצפון הים האדריאטי. ציקלוני Vb הם אירועים נדירים יחסית המתרחשים בממוצע רק כ-2.3 פעמים בשנה.

## ציקלוגנזה
צפון מערב הים התיכון ומפרץ גנואה בפרט, הם לא רק אזור מעבר לציקלון חולף, אלא הם לעיתים קרובות אזורים של ציקלוגנזה. אזורי לחץ נמוך עוברים או נוצרים כתוצאה מחדירת אוויר צפון-אטלנטי לים התיכון בין האלפים למרכז המאסיף, דרך עמק רון, או דרך מפתח קרקסון בין הרי הפירנאים למאסיף סנטרל. אוויר קר ולח זה חודר לאגן הים התיכון, ומוסט על ידי ההרים הגבוהים בצפון מערב קורסיקה, המפנים את מסת האוויר לצפון מזרח, ומעוררים בתגובה רוחות ליבצ'יו קרירות ורטובות לים הליגורי, שבתורן פוגעים במערב הרי האפנינים הממוקמים בסמוך לים.

מספר גורמים בעלי רלוונטיות בהתפתחות שקעים מדרום לאלפים הם:
* הניגוד התרמי בין יבשה לים
* אינטראקציה בין זרם הסילון הקדמי של הקוטב לזרם הסילון הסובטרופי
* השפעת זרימה צפונית מעל הרי האלפים, מגבירה את הפעילות הציקלוגנטית לאורך המדרונות הדרומיים
* השפעת העקמומיות הקעורה של המדרונות הדרומיים של האלפים, מעודדת היווצרות ציקלונית

נוצרת אינטראקציה מורכבת בין האורוגרפיה של ליגוריה לבין הניגוד בין מסת האוויר הקרה והלחה למים החמים יותר של הים הליגורי, התהליך מסתיים בהיווצרות אזור לחץ נמוך מעל הים הליגורי, ממש ליד העיר ג'נובה. ציקלוגנזה נמוכה בג'נובה יכולה להתרחש בכל עת של השנה, אם כי בדרך כלל ממוקמת דרומה יותר במהלך הקיץ. הציקלוגנזה מוזזת מזרחה בהתאם לכמות האוויר הקר הנכנס לעמק הפו, ובדרך כלל עוברת למפרץ ונציה כאשר אך מעט נכנס לעמק.

## קישורים חיצוניים

## הערות שוליים

קטגוריה:סופות ציקלון
קטגוריה:אירופה: מזג אוויר
ג'האד (טיל)

**ג'האד **(בפרסית: **جهاد**) הוא טיל בליסטי מתוצרת איראן. הוא הוצג לראשונה ב-21 בספטמבר 2024.

## יכולות הטיל

על פי פרסום של משמרות המהפכה האיראנים, הטיל הוא חד-שלבי ומונע בעזרת דלק נוזלי. הטיל יכול להגיע לטווח של 1,000 ק"מ, ומהירותו היא 8 מאך. לטיל יש ראש נפץ של 600 ק"ג, ובעל יכולת תמרון. לטיל זה יש משגר כפול שמאפשר הכפלת קצב האש. זהו למעשה דגם משופר של טיל הקאים.

הטיל הוצג לראשונה ב-21 בספטמבר 2024, במהלך המצעד הצבאי של הכוחות המזוינים של איראן לרגל שבוע ההגנה המקודשת.

## הערות שוליים

קטגוריה:טילים בליסטיים איראניים
קטגוריה:אמצעי לחימה איראניים
IMSI

**IMSI** (ראשי תיבות באנגלית של: **I**nternational **M**obile **S**ubscriber **I**dentity) מבוטא "**אִימְזִי**" הוא מספר המזהה באופן ייחודי כל משתמש ברשת סלולרית. הוא מאוחסן כשדה  ונשלח על ידי המכשיר הנייד לרשת. הוא משמש גם לרכישת פרטים אחרים של הנייד ב HLR (רישום מיקום) או כפי שהועתקו מקומית במרשם מיקומי המבקרים (VLR). כדי למנוע ממאזיני סתר לזהות ולעקוב אחר המנוי בממשק הרדיו, האימזי נשלח לעיתים רחוקות ככל האפשר ובמקום זאת נשלח TMSI שנוצר באקראי.

ה-IMSI משמש בכל רשת סלולרית שמתחברת עם רשתות אחרות. עבור רשתות GSM, UMTS ו־LTE, מספר זה סופק בכרטיס SIM וברשתות cdmaOne ו־CDMA2000, בטלפון ישירות או בכרטיס R-UIM (מקבילה ל-CDMA של כרטיס ה-SIM). שני הכרטיסים הוחלפו על ידי ה־UICC .

IMSI מוצג בדרך כלל כמספר בן 15 ספרות אך יכול להיות קצר יותר. לדוגמה, האימזים הישנים של MTN דרום אפריקה שעדיין נמצאים בשימוש בשוק הם באורך 14 ספרות. 3 הספרות הראשונות מייצגות את קוד המדינה לנייד (MCC), ואחריו קוד הרשת הסלולרית (MNC), דו ספרתי (תקן אירופאי) או 3 ספרות (תקן צפון אמריקאי). אורך ה-MNC תלוי בערך ה-MCC, ומומלץ שהאורך יהיה אחיד בתוך אזור MCC.  הספרות הנותרות הן מספר זיהוי המנוי הנייד (MSIN) בתוך בסיס הלקוחות של הרשת, בדרך כלל באורך של 9 עד 10 ספרות, תלוי באורך ה-MNC.

ה-IMSI תואם את תקן המספור ITU E.212.

לפעמים ניתן לטעות ב-IMSI כ־ICCID (E.118), שהוא המזהה של כרטיס ה-SIM הפיזי עצמו (או כעת כרטיס ה-SIM הווירטואלי אם הוא eSIM). ה-IMSI מתקיים כחלק מהפרופיל (או אחד מכמה פרופילים אם ה-SIM והמפעיל תומכים ב-SIMs בריבוי IMSI) ב-SIM/ICCID.

## דוגמאות להצגה מספרית של IMSI

## ניתוח IMSI
**ניתוח IMSI** הוא תהליך של בחינת אימזי של מנוי כדי לזהות את הרשת שאליה שייך IMSI, והאם מנויים מאותה רשת עשויים להשתמש ברשת נתונה (אם הם לא מנויים מקומיים, הדבר מצריך הסכם נדידה).

אם המנוי אינו מהרשת של הספק, יש להמיר את ה-IMSI ל-Global Title, אשר לאחר מכן ניתן להשתמש בו לגישה לנתוני המנוי ב־HLR המרוחק. זה חשוב בעיקר עבור נדידה סלולרית בינלאומית. מחוץ לצפון אמריקה, ה-IMSI מומר לפורמט Mobile Global Title (MGT), תקן E.214, הדומה למספר E.164 . E.214 מספק שיטה להמרת IMSI למספר שניתן להשתמש בו לניתוב למתגי SS7 בינלאומיים. ניתן לפרש את E.214 כמרמז שיש שני שלבים נפרדים של המרה; תחילה קבע את ה-MCC והמר לקוד שיחות מדינה E.164 ואז קבע את MNC והמר לקוד רשת לאומי עבור הרשת של הספק. אך תהליך זה אינו בשימוש בפועל ורשות המספור GSM הצהירה בבירור כי נעשה שימוש בתהליך חד-שלבי .http://www.ifast.org/files/IFAST22_015_GSMNALetter.pdf

בצפון אמריקה, ה-IMSI מומר ישירות למספר E.212 ללא שינוי בערכו. ניתן לנתב את זה ישירות ברשתות SS7 אמריקאיות.

לאחר המרה זו, SCCP משמש לשליחת ההודעה ליעדה הסופי. לפרטים, ראה תרגום כותרת גלובלי .

## קישורים חיצוניים
* מאמר "פרספקטיבות של רשת סלולרית" במגזין Wireless Telecom
* מועצת הפיקוח של IMSI האחראית על הקצאת טווחי IMSI בארצות הברית 
* כלי חיפוש IMSI
* הסבר על תוכניות מספור GSM
## הערות שוליים

קטגוריה:קוד מזהה בין-לאומי
קטגוריה:תקשורת סלולרית
קטגוריה:תקנים בתקשורת מחשבים
בוריס (סופה)

**בוריס** הוא סופה שפקדה את אירופה ב-11 בספטמבר 2024. שמה ניתן על ידי השרות המטאורולוגי של איטליה. הסופה גרמה לגשמים עזים ולסדרה מתמשכת של שיטפונות. בוריס הוא מופע של שקע גנואה לח במיוחד. ההצפות החלו באוסטריה ובצ'כיה, לאחר מכן התפשטו לפולין, רומניה וסלובקיה, ולאחר מכן הלאה לגרמניה, הונגריה ואיטליה, כאשר מאות נהרות ברחבי אירופה עולים על גדותיהם מאות סנטימטרים מעל המפלס הרגיל. נכון ל-24 בספטמבר 2024, דווח על 31 הרוגים ו-11 נעדרים.

## גלריה

קובץ:Hochwasser Schwechat in Baden bei Wien 202409.webm
קובץ:2024 Most Żelazny w Kłodzku (8), powódź.jpg
קובץ:2024 Most żelazny w Kłodzku (7), powódź.jpg
קובץ:2024 Most przy ul. Kościuszki w Kłodzku, powódź (1).jpg
קובץ:2024 Powódź w Kłodzku (11).jpg


## קישורים חיצוניים

## הערות שוליים

קטגוריה:אסונות טבע ב-2024
קטגוריה:אירופה: אסונות טבע
קטגוריה:2024 בפולין
קטגוריה:2024 באירופה
קטגוריה:2024 בהונגריה
O-Zone

**O-Zone** הוא הרכב יורודאנס מולדובני אשר ידועה בעיקר בזכות הלהיט "Dragostea Din Tei" משנת 2003. הלהקה הוקמה במקור בשנת 1999 והתפרקה לבסוף בשנת 2005.

## היסטוריה
הלהקה הוקמה בשנת 1998 בקישינב שבמולדובה וכללה בתחילה רק את הצמד דן בלן ופטרו יליחובסקי. לאחר שיליחובסקי החליט לפרוש הצטרפו ללהקה ראדו סירבו וארסניי טודירש.

בשנת 1999 הלהקה הוציאה לשווקים את אלבום הבכורה הראשון שלה .

הלהקה זכתה להצלחה בינלאומית בשנת 2004 כאשר היא הוציאה לשווקים את אלבום האולפן השני שלה "DiscO-Zone" אשר כלל את הלהיט "Dragostea Din Tei" שהגיע לצמרת המצעדים ברחבי אירופה, כולל בצרפת, גרמניה ובריטניה. הלחן והפזמונים הקליטים, אותם הלהקה שרה ברומנית, וכמו גם הויראליות של הווידאו קליפ לשיר, תרמה לכך שהשיר זכה לפופולריות רבה באינטרנט וכמו גם לפארודיות וגרסאות כיסוי רבות. הלהקה הצליחה למכור לאורך השנים מעל ל-12 מיליון עותקים של הסינגל "Dragostea din tei" ומעל ל-2.5 מיליון עותקים של האלבום "DisO-Zone".

בתחילת 2005 הלהקה התפרקה וכל אחד מחברי הלהקה המשיך בקריירות סולו.

בשנת 2017 הלהקה התאחדה על מנת לבצע סדרה של קונצרטים ברחבי רומניה ומולדובה.

## חברי הלהקה
* דן בלן – חבר מייסד, שירה, קלידים, מפיק
* ארסניי טודירש – שירה
* ראדו סירבו – שירה

## דיסקוגרפיה
**אלבומי אולפן**
* 1999 - Dar, unde ești?
* 2004 - DiscO-Zone

**סינגלים**
* 2003 - "Dragostea Din Tei"
* 2004 - "Despre Tine"

## קישורים חיצוניים

## הערות שוליים

קטגוריה:להקות שהוקמו בשנת 1999
קטגוריה:מוזיקאים מולדובנים
קטגוריה:זוכי טקס נבחרי הילדים: זמרים ולהקות מחו"ל
קטגוריה:שלישיות מוזיקליות
נראתה לאחרונה

**נראתה לאחרונה** (באנגלית: **Gone Baby Gone**) הוא סרט דרמת פשע משנת 2007 בבימויו של בן אפלק, המבוסס על הרומן מאת דניס ליהיין. הסרט עוקב אחרי שני חוקרים פרטיים, פטריק קינזי (קייסי אפלק) ואנג'י ג'נארו (מישל מונאהן), שמנסים למצוא ילדה בת ארבע שנחטפה מביתה בבוסטון. עם הזמן, הם מגלים שחיפושם יחשוף סודות קשים על הקהילה ועל המשטרה המקומית. הסרט מציג שאלות מוסריות קשות ונודע בזכות העלילה המורכבת והמשחק העוצמתי.

הסרט יצא לאקרנים ב-19 באוקטובר 2007 והתקבל בברכה על ידי המבקרים כאשר הכניס 34 מיליון דולר ברחבי העולם מול תקציב של 19 מיליון דולר. בן אפלק זכה לשבחים על הבכורה שלו בבימוי על ידי המבקרים, בעוד איימי ריאן קיבלה מועמדות לאוסקר לשחקנית המשנה הטובה ביותר.

## עלילה
בוסטון סוערת לאחר חטיפתה של אמנדה מק'רידי בת ה-4. פטריק קינזי ואנג'י ג'נארו נשכרים על ידי דודתה של הילדה כדי לעזור למשטרה המקומית במציאתה. ככל שהחקירה מתקדמת, הם נחשפים לאמת אפלה ומורכבת בהרבה ממה שציפו, כשהם נאלצים להתמודד עם שאלות מוסריות קשות.

## צוות השחקנים
***[[קייסי אפלק]]** בתפקיד פטריק קנזי
***[[מישל מונאהן]]** בתפקיד אנג'י ג'נרו
***[[מורגן פרימן]]** בתפקיד קפטן ג'ק דויל
***[[אד האריס]]** בתפקיד סמל בילוש רמי ברסאן
***[[ג'ון אשטון]]** בתפקיד הבלש ניק פול
***[[איימי ראיין]]** בתפקיד הלן מק'קרידי
***[[איימי מאדיגן]]** בתפקיד ביאטריס "ביאה" מק'קרידי
***[[טיטוס וליבר]]** בתפקיד ליונל מק'קרידי
*'''סליין''' בתפקיד בובה רוגובסקי
***[[אדי גטהאגי]]** בתפקיד צ'יז
***[[מתיו מהר]]** בתפקיד קורווין ארל
* **[[מארק מרגוליס]]** בתפקיד ליאון טרט
* **[[מייקל קנת' ויליאמס]]** בתפקיד דווין אמרונקלין
* **[[ג'ימי לה-בלאנק]]** בתפקיד כריס מאלן

## ביקורות
נראתה לאחרונה זכה לשבחים על הבימוי של בן אפלק וההופעות המצוינות של צוות השחקנים, במיוחד של קייסי אפלק ואד האריס. הסרט נחשב למותחן חכם ומעורר מחשבה, העוסק בקבלת החלטות מוסריות בסיטואציות קשות. ב-Rotten Tomatoes, הסרט קיבל ציון של 94%, וב-Metacritic ציון של 72 מתוך 100.

## יציאה לאקרנים
הסרט יצא לאקרנים ב-19 באוקטובר 2007, הכניס 20.3 מיליון דולר בארצות הברית ובקנדה ו-14.3 מיליון דולר בטריטוריות אחרות, בסך כולל של 34.6 מיליון דולר בהשוואה לתקציב של 19 מיליון דולר.

היציאה לאקרנים בבריטניה נקבע במקור ל-28 בדצמבר 2007, אך נדחק ל-6 ביוני 2008, עקב היעלמותה של מדלן מקאן.  השחרור במלזיה נקבע במקור ל-20 בספטמבר 2007, אך נדחה ל-27 במרץ 2008, עקב חטיפתה ורצחה של נורין ג'אזלין בת השמונה. 

## קישורים חיצוניים

## הערות שוליים

קטגוריה:סרטי מיראמקס
קטגוריה:סרטי סמים
קטגוריה:סרטים על ילדים
קטגוריה:בוסטון בקולנוע
קטגוריה:סרטי בן אפלק
קטגוריה:סרטי 2007
ג'ון אשטון

**ג'ון דייוויד אשטון** (באנגלית: **John David Ashton**; 22 בפברואר 1948 – 26 בספטמבר 2024) היה שחקן אמריקאי, שנודע בתפקידיו בסרטי "השוטר מבוורלי הילס", "משהו נפלא" ו"מרדף חצות".

## ביוגרפיה
אשטון נולד בספרינגפילד, מסצ'וסטס, למד בתיכון אנפילד שבאנפילד, קונטיקט, במכללת דיפאיינס באוהיו ובבית הספר לתיאטרון של אוניברסיטת דרום קליפורניה.

### קריירה
אשטון הופיע במספר רב של תוכניות טלוויזיה וסרטי קולנוע. הוא גילם את וילי ג'ו גאר במספר פרקים של סדרת הטלוויזיה "דאלאס". בנוסף, הופיע בפרק של "קולומבו", "Negative Reaction", וכן בפרק החמישי של סדרת הקומדיה מחלק משטרה.

הוא גילם את דמותו של הבלש סמל ג'ון טאגט בשני הסרטים הראשונים בסדרת סרטי "השוטר מבוורלי הילס", לצד אדי מרפי. הוא גילם את אבי הדמות הראשית בסרטו של ג'ון יוז, "משהו נפלא" (1987), ושוב שיתף פעולה עם יוז בסרט "צירי לידה" בשנת 1988.

בשנת 1988, כיכב אשטון בקומדיית הפעולה "מרדף חצות", לצד רוברט דה נירו, כצייד ראשים מתחרה לדמותו של דה נירו. כמו כן, השתתף בסרטים "ליגת החלומות" (1994), "מלכוד בפרדייז" (1994), "הצלף" (1995), "Meet the Deedles" (1998), "אינסטינקט" (1999) ובתפקיד משנה בדרמה "נראתה לאחרונה" (2007), בבימויו של בן אפלק. בנוסף הופיע בפרק "Cup A' Joe" בסדרת הטלוויזיה "צוות לעניין" משנות ה-80, בתפקיד "קקטוס ג'ק סלייטר".

אשטון הופיע בהשוטר מבוורלי הילס: אקסל פולי מ-2024.

### חיים אישיים
אשטון נישא לוויקטוריה מארי רון בשנת 1968, והשניים התגרשו בשנת 1970. בשנת 1976 נישא בשנית לברידג'ט בייקר-אשטון, והשניים התגרשו בשנת 2001.

אשטון התגורר בפורט קולינס, קולורדו, נפטר ב-26 בספטמבר 2024, והותיר אחריו שני ילדים, אחד מכל אחת מנשותיו לשעבר.

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1948
קטגוריה:אמריקאים שנפטרו ב-2024
דומיניק טקץ'

**דומיניק טקץ**' (בסלובקית: **Dominik Takáč**; נולד ב-12 בינואר 1999 בגלנטה שבסלובקיה) הוא כדורגלן סלובקי המשחק בעמדת השוער בקבוצת סלובן ברטיסלאבה מליגת העל הסלובקית.

## קריירת מועדונים
טקץ' גדל במחלקות הנוער של סלובן גלנטה וספרטק טרנבה. בשנת 2017 החל לשחק בקבוצה הבוגרת של ספרטק טרנבה בליגת העל הסלובקית, ובסך הכל ערך 92 הופעות ליגה במדי המועדון, וזכה עמו פעמיים בגביע הסלובקי.

ב-13 ביולי 2024 חתם טקץ' על חוזה לשלוש שנים בסלובן ברטיסלאבה מליגת העל הסלובקית.

## תארים
;ספרטק טרנבה
* הגביע הסלובקי (2): 2021/2022, 2022/2023

## קישורים חיצוניים

## הערות שוליים

קטגוריה:כדורגלנים סלובקים
קטגוריה:שוערי כדורגל סלובקים
קטגוריה:כדורגלני ספרטק טרנבה
קטגוריה:כדורגלני סלובן ברטיסלאבה
קטגוריה:סלובקים שנולדו ב-1999
פיליפ מלאדנוביץ'

**פיליפ מלאדנוביץ**' (בסרבית: **Филип Mлaдeнoвић**; נולד ב-15 באוגוסט 1991) הוא כדורגלן סרבי המשחק בעמדת המגן השמאלי בקבוצה היוונית פתיח קארגומרוק.

## קריירת מועדונים
מלאדנוביץ' התחיל את הקריירה שלו במחלקת הנוער של בוראץ' צ'אצ'אק ובגיל 19 עלה לקבוצה הבוגרת.

ב-17 בדצמבר 2011 מלאדנוביץ' חתם לארבע שנים בכוכב האדום בלגרד. ב-5 באוקטובר 2013 מלאדנוביץ' הגיש בקשה להתרת חוזהו במועדון וב-23 בנובמבר בקשתו התקבלה והוא הפך לשחקן חופשי.

ב-23 בפברואר 2014 חתם לשלוש שנים בבאטה בוריסוב מליגת העל הבלארוסית. ב-15 במרץ ערך את הופעת הבכורה שלו בקבוצה בניצחון 0-1 נגד מינסק במסגרת הסופר קאפ הבלארוסי בו גם כבש את שער הבכורה שלו בקבוצה. ב-29 בספטמבר 2015 הבקיע צמד במסגרת שלב הבתים של ליגת האלופות במשחק נגד רומא.

ב-5 בינואר 2016 חתם לשלוש וחצי שנים בפ.צ. קלן מהבונדסליגה.

ב-1 ביולי 2020 חתם לשלוש שנים בלגיה ורשה מליגת העל הפולנית. ב-14 באוגוסט 2020 ערך את הופעת הבכורה שלו בקבוצה בניצחון 1-6 בהופעת הבכורה שלו בניצחון 6–1 בגביע הפולני נגד בלצ'טוב. ב-2 בנובמבר 2020 הבקיע את שער הליגה הראשון שלו עבור לגיה בניצחון 0-3 נגד ורטה פוזנן. ב-2 במאי 2023 היה שותף לזכייה של לגיה בגביע הפולני אחרי ניצחון בגמר נגד ראקוב צ'נסטוחובה, אולם כעבור שלושה ימים הורחק מהמגרשים לשלושה חודשים וקיבל קנס של 120 אלף זלוטי בגלל התנהגות בלתי הולמת.

ב-12 ביוני 2023 חתם לשנתיים בפנאתינאיקוס מליגת העל היוונית.

## קריירה בינלאומית
ב-31 במאי 2012 מלאדנוביץ' ערך את הופעת הבכורה שלו בנבחרת סרביה בהפסד 2-0 ל.

נכלל בסגל הנבחרת לקראת מונדיאל 2022 ויורו 2024.

## תארים
; הכוכב האדום בלגרד
*הגביע הסרבי: 

; באטה בוריסוב
*ליגת העל הבלארוסית: , 
*הגביע הבלארוסי: 
*הסופר קאפ הבלארוסי: , 

; לכיה גדנסק
*הגביע הפולני: 
*הסופר קאפ הפולני: 

; לגיה ורשה
*ליגת העל הפולנית: 
*הגביע הפולני: 

; פנאתינאיקוס
*הגביע היווני: 

; אישיים
*נבחרי העונה בליגת העל הסרבית: 
*כדורגלן החודש בליגת העל הפולנית: פברואר 
*שחקן העונה בליגת העל הפולנית: 
*מגן העונה בליגת העל הפולנית: 

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:צ'אצ'אק: כדורגלנים
קטגוריה:כדורגלני בוראץ צ'אצ'אק
קטגוריה:כדורגלני הכוכב האדום בלגרד
קטגוריה:כדורגלני באטה בוריסוב
קטגוריה:כדורגלני פ.צ. קלן
קטגוריה:כדורגלני סטנדרד לייז'
קטגוריה:כדורגלני לכיה גדנסק
קטגוריה:כדורגלני לגיה ורשה
קטגוריה:כדורגלני פנאתינאיקוס
קטגוריה:כדורגלני פתיח קארגומרוק
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים סרבים בבלארוס
קטגוריה:ספורטאים זרים בגרמניה
קטגוריה:ספורטאים זרים בבלגיה
קטגוריה:ספורטאים סרבים בפולין
קטגוריה:ספורטאים סרבים ביוון
קטגוריה:ספורטאים סרבים בטורקיה
קטגוריה:סרבים שנולדו ב-1991